25-årige Magnus Hedlund har spillet 185 kampe i Elitserien og 188 kampe i Allsvenskan, der er den næstebedste række i Sverige. De mange kampe har givet ham stor rutine på trods af hans unge alder. - Magnus er med sine 172 centimeter en forholdsvis lille ishockeyspiller, men dette opvejes af et fantastisk overblik og en veludviklet spilforståelse. Desuden er han meget bevægelig, siger Ole Nielsen, sportsdirektør i AaB. Magnus Hedlund startede egentlig som forward, men er siden blevet omskolet til back. Det glæder sportsdirektør Ole Nielsen Magnus Hedlund har spillet 34 kampe for Sveriges U/20- og U/18-landshold. På Leksands I.F.'s hjemmeside skriver Magnus Hedlund, at hans største forbillede er hans nu tidligere klubkammerat, danskeren Morten Green.

Referat:
Magnus Hedlund til Aalborg fra Leksands I.F. i Eliteserien i Sverige.